Harper Lee

Si Nelle Harper Lee (Abril 28, 1926 -Pebrero19, 2016) sarong Amerikanong nobelista na nagin bantog huli sa saiyang nobelang "To Kill a Mocking Bird", na pinublikar kan1960. Nagi ining matrayumpu tulos-tulos, guminana ngani ini kan 1961 Pulitzer Prize asin nagin klasikong modernong literaturang Amerikano. Dawa saro sana an pinublikar ni Lee nin libro, kan taon 2007 tinawan syang gawad na "Presidential Medal of Freedom" para sa saiyang kontribusyon sa literatura. Idagdag pa kaini, si Lee nakaresibe man nin gulping honorary degrees, dawa pa ngani dai sya nagtutugot na magtaram sa mga okasyon na ini. Midbid man sya sa pag tabang sa saiyang amigo na si  Truman Capote sa saiyang paghanap nin mga impormasyon sa nobelang In Cold Blood (1966). Si Capote an basehan kan karakter na Dill sa To Kill a Mockingbird.

An istorya asin man an mga karakter sa To Kill a Mockingbird nakabase sa mga obserbasyon ni Lee sa saiyang sadiring pamilya asin sa saiyang mga kataraning sa harong, pati man sa sarong pangyayari sa saiyang lugar kan 1936, kan sya sampulong taon pa sana. An  nobela minatukar kan pagka-palta rason kan mga gurang patunkol sa rasa asin klase sa Deep South kan 1930s, sa perspektibo nin sarong aki. An nobela inspirado kan mga pag-uugali manungod sa rasa sa saiyang sadiring lugar sa Monroeville, Alabama.

An saro pang nobela, Go Set a Watchman, na naisurat katahawan kan 1950s asin naipunlikar man kan Hulyo 2015 bilang "sequel", dawa pa ngani aban-aban kinumpirma ini bilang drapto sana kan To Kill a Mockingbird.

Kinaamayi kan Buhay 
Si Nelle Harper Lee pinangaki kan Abril 28, 1926, sa Monroeville, Alabama  kun sain sya an nguhod sa apat na aki ninda Frances Cunningham (Finch) and asin man agom kaining si Amasa Coleman Lee. An saiyang mga magurang pinili an saiyang tahaw-ngaran na , Harper, bilang pag taong onra sa pediatrikong si Dr. William W. Harper, kan Selma, Alabama, na nagsalbar sa buhay kan saiyang tugang na si Louise. An saiya man na panginot ngaran na Nelle, ngaran kan saiyang lolahun na pigbirik an pakabasa; kaya Harper Lee an saiyang nagin ngaran panurat. An saiyang ina napipirmi sana sa saindang harong ; an saiyang ama, dating editor kan mga peryodiko, asin man kagsasadiri, nag kua nin abogasiya asin nagserbe sa Alabama State Legislature poon 1926 hasta 1938. Bago pa man si A.C. Lee magin tituladong abogado, dinepensahan nya an duwang itom na lalake na pig akusaran nin pangagadan nin puting para tinda. An parehong klehente, ama, asin aki, pigbiriknay. Si Lee igwa nin tulong tugang: sinda Alice Finch Lee (1911–2014), Louise Lee Conner (1916–2009), and Edwin Lee (1920–1951).

Mantang nagkaklase sa Monroe County High School, si Lee nagkaigwa nin interes sa Literaturang Ingles. Kan sya mag gradwar sa sekondarya kan 1944, nagpasiring sya sa pambabayi sanang eskwelahan na Huntingdon College sa Montgomery sa laog kan sarong taon, asin nagpasiring sa University of Alabama sa Tuscaloosa, kun sain sya nag adal nin pag-abogasiya sa laog kan pirang taon asin nagsurat man para sa peryodikong pan-unibersidad, alagad dai nya man natapos an pagklase kaini.  Kan tig-init kan 1948, si Lee nag atender nin summer school sa European civilization sa Oxford University duman sa England, tustos kan saiyang ama, na naglalaom– alagad dai man nin nangyari, na magkaka-interes si Lee sa pag adal nin batas sa Tuscaloosa.

To Kill a Mockingbird 
Kan taon 1949, si Lee nag pasiring sa New York City asin nagkua nin trabaho bilang airline reservation agent, nagsusurat osipon sa saiyang mga bakanteng oras. Huli ta nagsusurat man nin haralawig na istorya, si  Lee nakakua nin ahente kan Nobyembre 1956. Kan nagsunod sanang bulan, sa Michael Brown sa  East 50th Street townhouse, nakakua sya nin regalong sarong taon na sweldo na igwa nin surat hali sa saiyang mga katood na "You have one year off from your job to write whatever you please. Merry Christmas."

Pinaghalian 
Kan spring kan taon 1957, an 31-anyos na si Lee nagpadara kan saiyang manuskrito na Go Set a Watchman sa saiyang ahente tangani na maipadara sa mga paralimbag, kairiba ngani an ngunyan dai naman nag-ooperar na J. B. Lippincott Company, na buminakal man kaini. Sa Lippincott, an nobela nakaabot sa kamot ni Therese von Hohoff Torrey—mas midbid sa ngaran na Tay Hohoff. Si Hohoff nag bilib sa gibo ni Lee. "[T]he spark of the true writer flashed in every line",  rumdom nya pa sa kasaysayan kan Lippincott. Kundi sa paghiling ni Hohoff , an manuskrito dai man angay sa publikasyon. Sa pagkakasabi nya,"serye ini nin mga anekdota imbes na nobela Kan suminunod pang mga taon, tinabangan nya si Lee na maantos an libro na iyo na ngani an To Kill a Mockingbird.

Arog kan ibang mga parasurat na dai pa nagkakarilimbag an mga gibo, si Lee dai man kasigurohan sa saiyang talento. "Saro akong nagpopoon pa sanang parasurat sabi ninda," an sabi man ni Lee kan 2015 manungod sa ebolusyon kan Watchman pasiring sa Mockingbird. Si Hohoff nag opreser nin mas detalyadong karakterisasyon sa proseso  "Pakalihis kan mga salang kapinonan, linya kan istorya, pagsaralidahan kan mga karakter, asin kan an empasis magi na nin malinaw, asin sa kada pag rebisa—gulpi nin mga sadit na pagbabago sa kusog asin bisyon ka ini—an totoong statura kan nobela nagluwas."((Kan  1978, an Lippincott nakua kan Harper & Row, na nagi man HarperCollins, kaglimbag kan Watchman.)

Igwa nin nagluluwas na pagtinauhan kan parasurat asin kan editor. . "Pag dai sya uyon sa sarong suhestyon, inuulayan mi ini, minsan ngani sa laog nin halawigon na oras," sabi ni Hohoff . "Asin minsan man mapasiring sya sa kun pano ako mag-isip, dangan iyo man sya sako, minsan ngani an diskusyon makakapaluwas nin bagong linya. "Sa saiyang relasyon ki Lee, malinaw na si Hohoff nagtatao sana nin maninigong giyang editoryal. Sarong banggi nin winter, si Charles J. Shields nagrumdom sa Mockingbird: A Portrait of Harper Lee, inapon ni Lee an manuskrito sa luwas kan saiyang bintana, bago apudan si Hohoff mantang naghihibi. "Sinabihan sya ni Tay na magluwas asin puruton utro si mga papel," pagsurat ni Shields.

Kan matapos an nobela, mas pinili kan parasurat an ngaran na "Harper Lee", kaysa sa Nelle na mabasa bilang"Nellie".

Pinublikar kan Hulyo 11, 1960, an  To Kill a Mockingbird nagin sarong bestseller asin guminana nin dakulang pag omaw sa mga kritiko, kaayon an Pulitzer Prize for Fiction kan 1961. Hasta sa ngunyan ini bestseller,na igwa ngani ni 30 milyon na kopya sa imprenta. Kan 1999, ini ipigboto bilang "Best Novel of the Century" sa poll kan Library Journal.

Autobiograpikong mga detalye sa nobela 
Arog ni Lee, si Scout sa nobela ako kan sarong respetadong abogada sa Alabama. An saiyang katood na si Dill, sarong karakter na inspirado hali sa katawuhan kan saiya man na amigo na si Truman Capote. Huli kaini, si Lee, nagi man basehan sa saro sa mga karakter sa nobela ni Capote, Other Voices, Other Rooms, na naipublikar kan taon 1948. Dawa ngani an istorya ni Lee igwa nin pagkakaagid sa sarong interracial rape, kasong dai napangganahan kan saiyang ama, ini nakatabang man na maray tangani na mahurma an saiyang kosensya pansosyal. 

Pigkokonsiderar ni Truman Capote an detalyeng autobiyograpikal sa pag mensyonar sa karakter na si Boo Radley  sa To Kill a Mocking Bird , "Sa sakong orihinal na bersyon kan Other Voices, Other Rooms, igwa man ako nin siring na karakter na nakaistar sa sarong harong, na nagwawaltak nin mga gamit sa mga poon kan kahoy, asin ini sakuya man na pigkukurua. Totoo syang tawo asin nakaistar sya harani sana sa samo. Minsan mi pang pigkukurua an mga gamit na idto sa mga poon kan kahoy. Gabos na ipigsurat nya manungod duman anas totoo. Alagad kun hilngon mo, kinua ko man an parehong karakter kundi sa perspektibong Gotiko, ginibo sa iba man na maray na paagi.

Mga Gibo

Libro 

 To Kill a Mockingbird (1960)
 Go Set a Watchman (2015)

Artikulo 

 
 
 
  A paper presented in Eufaula, Alabama, and collected in the anthology Clearings in the Thicket (1985).

Hilingon man 

 Alabama literature

Toltolan

Panluwas na Takod 

 Harper Lee at the Internet Book List
 Harper Lee on IMDb 
 "Harper Lee collected news and commentary". The Guardian. 
 Works by or about Harper Lee in libraries (WorldCat catalog)
 Harper Lee at Find a Grave

Mga parasurat